Arutelu:Läänemereprovintside immatrikuleerimata aadlisuguvõsade loend

message: Sisuliselt väga segane pealkiri. Ma saan aru, et aadlimatriklis sa ei tohtinud siis olla, aga mida sa pidi olema? Vene teenistusaadlis piisavalt kõrgele jõudnud inimesed loeti põlisaadlikeks sh. nad said tiitlit pärandada, sünnilt võisid olla sa kasvõi talupoeg. Kas need kuuluvad siia alla?
replies: text: See pealkiri ei ole laest võetud. Vikipeedias kasutatud loetelu põhineb teosel Der Adel der russischen Ostseeprovinzen (Estland, Kurland, Livland, Ösel). Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). See jaotub kaheks osaks, mis käsitlevad vastavalt matrikli- ja immatrikuleerimata aadlit. Mõiste matrikliaadel tuli kasutusele XVIII sajandi keskpaigas (Kuramaal XVII sajandil) pärast aadlimatriklite koostamist ja omas tähendust kuni tsaaririigi lõpuni. Matriklisse kuulus teatud hulk suguvõsasid, kõikide rüütelkondade arvestuses kokku veidi üle 700. Neid aadlisuguvõsasid, kes matriklisse ei kuulunud, nimetati maiskonnaks ehk landsasseniteks ehk immatrikuleerimata aadliks. Vastuseks Teie küsimusele: Venemaa keisririigis oma teenistuse kaudu aadliseisusse tõusnud isiklik või pärusaadlik kuulus immatrikuleerimata aadli hulka, juhul muidugi, kui ta ei olnud võetud siinsete rüütelkondade matriklisse.--The Prince of Tartu (arutelu) 3. august 2021, kell 17:50 (EEST)
replies: text: : Jah, saksakeeles on tõepoolest olemas mõiste nicht immatrikulierte Adel minu küsimus seisnebki selles, et kui mõnel konkreetsel juhul inimene polnud rüütelkonna aadlimatriklis, siis millele tuginedes saame me öelda, et ta ikkagi aadel oli. Mingi alusdokument või alusallikas peab olema ju ometi olemas. Tollal olid seisused ikkagi väga tähtsad ja pidi olema ju võimalik kontrollida kusagilt, mis tüübiga tegu on, sest muidu polnud tema poole isegi võimalik korrektselt pöörduda. Teine teema, et ka osade immatrikuleeritud suguvõsade samanimelised liikmed polnud matriklisse immatrikuleeritud ja mõned inimesed arvati sealt aegajalt ka välja või avaldasid selleks ise soovi. Me ei saa väita näiteks nii, et kõik Stackelbergid olid immatrikuleeritud.
replies: text: ::Siinkohal tasub meeles pidada, et aadlimatrikkel (üsna suletud korporatsioon) ei võrdunud aadliseisusega selles mõttes, et vaid sinna kuulunud isikuid/suguvõsasid loeti aadlikeks. Matriklisse kuulumise vältimatu eeltingimus oli niikuinii aadliseisus ja enne immatrikuleerimist tuli seda tõendada. Kui matriklid esmasel kujul koostati, siis jagati need klassidesse just aadeldamise aja alusel. Baltisaksa aadlikud soovisid matriklite koostamist eelkõige selleks, et tagada endale mõisate omamine ainuõigus; see omakorda andis neile privileegid kohalikul omavalitsuslikul tasandil. See oli ka põhjus, miks oli immatrikuleerimine tehtud keeruliseks (tasuda tuli kopsakas lõiv, vajalik oli mitte liht-, vaid 3/4 häälteenamus jne). Seega võeti matriklisse suhteliselt vähe suguvõsasid võrreldes aadlike üldise arvuga ja Balti rüütelkondadesse kuulumist peeti isegi nimekate Venemaa kõrgaadli perekondade hulgas suureks auks. Mis puutub aga sellesse, kes oli aadlik, siis seda tõepoolest tõendas ikka mõni dokument (ürik, tunnistus, diplom jms).

text: ::Tõsi on, et mõni suguvõsa võis kuuluda nii matrikli- kui ka immatrikuleerimata aadli hulka, kuna mõned selle liinid olid võetud matriklisse ja teised mitte. Sellisel juhul kuuluvad nad mõlemasse kategooriasse, loomulikult tuleks see erisus artiklis välja tuua.--The Prince of Tartu (arutelu) 7. august 2021, kell 15:29 (EEST)
Teema on vist sobiv, aga pealkirja peaks muutma Vikipeedia pealkirjastamise põhimõtetele vastavamaks. Kardetavasti jääb mis tahes pealkirjavariandi puhul lehekülg raskesti leitavaks, aga lingid siia aitavad leida. Adeliine 14. märts 2017, kell 18:43 (EET)
Pealkiri on vigane. Andres (arutelu) 16. märts 2017, kell 22:18 (EET)
"Kes" ette oleks koma vaja.--Fennomaani (arutelu) 17. märts 2017, kell 00:30 (EET)
Kas loetelu puhul on ikka vaja esimeses lauses artikli pealkirja mainida? - Neptuunium ❯❯❯ arutelu 17. märts 2017, kell 00:47 (EET)
Kaks esimest lauset on vastuolus. Kas jutt on Vene või Rootsi aadlist? Osad nimed on väga vanad, juba enne rootsi aega.

text: Keskajal maavaldusi omanud suguvõsad tuleks liigitada vasallisuguvõsade alla. Immatrikuleerimata aadli mõiste tule kasutusse alles XVIII sajandi keskpaiku.--The Prince of Tartu (arutelu) 10. august 2018, kell 18:19 (EEST)
Pealkiri on liiga lohisev. Pealegi on see pisut eksitav, sest tänapäevases kõnepruugis hõlmab Baltikum ka Leedut. Parem lahendus oleks näiteks: Läänemereprovintside immatrikuleerimata aadel.--The Prince 13. september 2017, kell 13:31 (EEST)

message: Kas kõik aadlikust esiisa järglased sõltumata soost? Ehk kas levib ka piki naisliini?
Mis tingimustel saadakse aadlikuks (ja lisatakse aadlimatriklisse) ja mis tingimustel see aadliseisus lõpeb (ja eemaldatatakse aadlimatriklist)? LauriKreen (arutelu) 26. mai 2024, kell 11:35 (EEST)
thread_title:  Naisliin